Schoof (Stroh)

Schoof heit’n een Bünnel Stroh, nadem dat Koorn utdröscht wöör, wenn de Koorn noch in Ohr sitt, heit’n dat Bünnel Garv. Dat Stroh is tohoop bunnen, lagert un ward ünnerscheidlik wieder bruukt: Vun fröher her hebbt de Buurn dat Stroh as Lager för dat Veh nödig hatt; in Noorddüütschland wöör dat Langstroh schöön opschicht un as Schoof vun de Strohdeckers hernamen. Hüttaudags ward dat Stroh direktemang op’n Fellen vun Pressen to grote Ballen oder Rundballen tohoop presst un villicht eenfach ünner ’n Plastikplaan lagert. Vereenzelt gifft dat all Hüüs, de rundüm mit Stroh, Ballen för Ballen, inpackt un so för Kööl un Warms schuult ward.

Kategorie:Bueree